hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Բանտ, արդարացում և կրկին բանտ. Ալավերդու վրեժի շղթան և դատավորները | Forrights.am
Օրերս ՀՀ վճռաբեկ դատարանը 6 տարի առաջ տեղի ունեցած սենսացիոն հանցագործությանն առնչվող որոշում է ընդունել՝ հանցագործության, որի մասին ժամանակին գրել են գրեթե բոլոր հայաստանյան լրատվամիջոցները:
2015 թվականի հոկտեմբերի 11-ին Ախթալա քաղաքի կամրջի վրա կրակոցներ հնչեցին Ալավերդի քաղաքում հեղինակություն վայելող Վահագն Աբգարյանի ավտոմեքենայի ուղղությամբ: Կրակողը 36-ամյա Վարդան Անտոնյանն էր, որը դատվեց մեկ ուրիշին դիտավորությամբ կյանքից զրկելու փորձ կատարելու և ապօրինի կերպով հրազեն ձեռք բերելու և պահելու համար:
Այն ժամանակ քննությամբ ապացուցված համարվեց, որ Անտոնյանը ցանկացել է կյանքից զրկել Վահագն Աբգարյանին: Անտոնյանին մեղադրանք էր առաջադրվել ծանրացուցիչ հանգամանքում սպանության փորձ կատարելու և ապօրինի զենք պահելու համար:
Տեսնելով, որ Վահագն Աբգարյանին պատկանող «Համերը» և նրա ընկերոջը՝ Արթուր Մնացականյանին պատկանող «Նիսան Տիանա 280JK» մակնիշի ավտոմեքենաները, նա, չիմանալով, որ ավտոմեքենայում Աբգարյանը չէ, այլ նրա ընկեր Էդուարդ Պողոսյանն է, կրակոցներ է արձակել մեքենաների ուղղությամբ, սակայն փամփուշտները դիպչել են ճամփեզրի ժայռաբեկորներին: Ինչո՞ւ է կրակել:
Լոռու մարզի ընդհանուր իրավասության դատարանի դատավոր Սուրիկ Բաղդասարյանի այս հարցին Անտոնյանը պատասխանել էր, որ Աբգարյանի թիկնապահներ Էդուարդ Պողոսյանն ու Վարդան Ավագյանն իրեն դարանակալել ու ծեծել են, ահաբեկել են, և ինքը որոշել էր վախեցնել նրանց: Սակայն պատճառաբանությունները դատարանին համոզիչ չէին թվացել:
Զոհ, փաստորեն, չկար: Տուժողները՝ Աբգարյանն ու ընկերը, դատարանում հայտարարեցին, որ չեն էլ լսել կրակոցները: Բայց Լոռու մարզի ընդհանուր իրավասության դատարանը դաժան պատիժ սահմանեց մեծերի խաղում փոքր ֆիգուր հանդիսացող Անտոնյանի համար՝ 2018 թվականի սեպտեմբերին 13-ին դատապարտելով նրան 13 տարվա ազատազրկման:
Մեկ տարուց, արդեն 2019թվականի մարտի 25-ին ՀՀ վերաքննիչ քրեական դատարանի դատավոր Ռուզաննա Բարսեղյանը մասնակի բավարարելով Անտոնյանի փաստաբանների բողոքը, նրան ազատ արձակեց դատարանի դահլիճից:
Անտոնյանի պաշտպան Լուսինե Սահակյանը վերաքննիչ բողոքը մասնավորապես հիմնավորել էր նրանով, որ կրակոցների ուղղությամբ չի եղել բնակելի տարածք, չեն եղել մարդիկ, հետևապես բացառվում է կյանքի համար վտանգավորությունը:
Դատավոր Ռուզաննա Բարսեղյանը որոշեց, որ կրակելով մեքենաների վրա, Անտոնյանը նպատակ է ունեցել պարզապես վախեցնել Աբգարյանին ու ընկերոջը: Դատարանի դահլիճում Վարդան Անտոնյանը հայտարարեց, որ կրակել է, վստահ լինելով, որ մեքենաները զրահապատ են, և դատավոր Ռուզաննա Բարսեղյանը նրան հավատացել է ու Հայաստանի դատական պրակտիկայում աննախադեպ որոշում ընդունել: Սա առաջին դեպքը եղավ, երբ 13 տարվա ազատազրկման դատապարտված անձը արդարացվեց ու ազատ արձակվեց դատարանի դահլիճից:
Ալավերդին զարմացած էր՝ 13 տարին «թափեցին»: Աբգարյանի կողմնակիցները Անտոնյանի ազատմամբ անհանգստացած էին: «Լավ հետևանքներ չեն լինելու, Անտոնյանը շատ բան գիտի: Բա որ հանկարծ նրա հետ մի բան անեն ու մեզ վրա դնեն՞», — ասել էր նրանցից մեկը Forrights.am-ին:
Մարդիկ իրավունք ունեին անհանգստանալու, որովհետև Ախթալայի կամրջի կրակոցներից կարճ ժամանակ անց 2016 թվականի մայիսի 19-ին գիշերը սպանվել էր Ալավերդցու թիկնապահ Վարդան Ավագյանը, իսկ մյուս թիկնապահը՝ Էդուարդ Պողոսյանը, ծանր վիրավորումով տեղափոխվել հիվանդանոց և այնտեղ մահացել էր: Ոստիկանությունը մինչ օրս փնտրում է Ալավերդու բնակիչ Վարդան Փիրուզյանին, որը փախուստի մեջ է:
2017 թվականի սեպտեմբերի 15-ին էլ Թուֆենկյան հյուրանոցի մոտ Վահագն Աբգարյանի դեմ կրկին մահափորձ կազմակերպվեց: Սպանվեց նրա թիկնապահ Գագիկ Մոսինյանը, իսկ Աբգարյանը վիրավորվեց:
2017 թվականի հունիսի 13-ին Ալավերդու «Կատա» սուպերմարկետի մոտ էլ 26-ամյա երիտասարդ Վլադ Դավթյանը սպանեց Վարդան Փիրուզյանի եղբորը՝ Կամո Փիրուզյանին, ապա ներկայացավ ոստիկանություն և խոստովանեց արարքը: Այս գործով Վահագն Աբգարյանին մեղադրեցին պատվերով սպանության մեջ: Դատաքննությունը չի ավարտվել:
Եւ ահա, մայիսի 26-ին, բավարարելով դատախազության վճռաբեկ բողոքը, դատավոր Սամվել Օհանյանը բեկանեց ՀՀ վերաքննիչ քրեական դատարանի որոշումը և օրինական ուժ տրվել Լոռու մարզի առաջի ատյանի ընդհանուր իրավասության դատարանի 2018թ. սեպտեմբերի 13-ի դատավճռին: Որոշվեց, որ Վարդան Անտոնյանը պետք է կրկին արգելանքի վերցվի:
Սակայն Անտոնյանը, ըստ Ալավերդու մեր աղբյուրի, Հայաստանում չէ: Արդյո՞ք Անտոնյանը փախուստի է դիմել, արդյո՞ք հետախուզում է հայտարարվել նրա նկատմամբ: Մեր այս հարցերին պատասխանելով, գլխավոր դատախազի խորհրդական Գոռ Աբրահամյանը ասաց. «Քանի որ ոստիկանության գործառույթն է դատական ակտի պահանջների կատարումը, վճռաբեկ դատարանի որոշման եզրափակիչ մասի հրապարակումից անմիջապես հետո ՀՀ դատախազությունը գրությամբ այդ մասին տեղեկացրել է ոստինաւթյանը՝ ՀՀ վճռաբեկ դատարանի որոշման հիման վրա Վարդան Անտոնյանին արգելանքի վերցնելու խնդիրը լուծելու նպատակով: Այդ գրության պատասխանը դեռևս չենք ստացել»:
Նախորդ նյութըԿառավարության որոշմամբ արտակարգ դրության ժամկետը մեկ ամսով երկարաձգվեց
Հաջորդ նյութըԱպրիլյան պատերազմի հերոսին սպանել են. Երկրորդ վարկած չի կարող լինել
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.